Vasárnapi Hírek: A jövőben nem a TEK védi Ádert
Meglepő hírt közölt a Vasárnapi Hírek: azt állítják, hogy az államfő nem kért a terrorelhárítás védelméből.
Áder János köztársasági elnök helyett Polt Péter legfőbb ügyész személyi védelmét biztosítja ezután a Terrorelhárító Központ, állítja a Vasárnapi Hírek. A háttérben Orbán-Áder ellentétek sejtető lap szerinte e héten egy TEK-es állománygyűlésen (amelyet állítólag) kamerák rögzítették, komoly értetlenséget szült a váratlan bejelentés.

A Vasárnapi Hírek emlékeztet arra, hogy a Köztársasági Őrezred feldarabolása után a TEK kapta meg a három legfőbb közjogi méltóság (köztársasági elnök, miniszterelnök, házelnök) személyvédelmi feladatait, a többi védett személy testőrségét a Készenléti Rendőrség adta. A helyzetet bonyolította, hogy Kövér László házelnök 2013-ban létrehozta az Országgyűlési Őrséget, amely az Országház védelme mellett átvette az ő személyi testőrségét is. Most - áll a cikkben - Áder János kezdeményezte az önálló államfői őrség felállítását, ám ezt állítólag éppen Orbán vetette el egy kormányülésen, mondván, egy negyedik TEK-re végképp nincs szükség. Ezt követte a Vasárnapi Hírek szerint a döntés: Ádert ezentúl nem a TEK, hanem a Készenléti Rendőrség védi.

A lap tudni véli azt is, hogy ezentúl Polt Péter legfőbb ügyész kap kiemelt védelmet a TEK-től.
Áder János terrorelhárítás TEK